“คิม จอง อึน” เผยผ่านสื่อครั้งแรก ยันพร้อมฟื้นฟูความสัมพันธ์กับเกาหลีใต้
"คิม จอง อึน" เผยผ่านสื่อครั้งแรก ยันพร้อมฟื้นฟูความสัมพันธ์กับเกาหลีใต้
28 ส.ค. 2558

สำนักข่าวเกียวโดรายงานว่า สำนักข่าวกลางเกาหลีเหนือรายงานว่า นายคิม จอง อึน ผู้นำของเกาหลีเหนือแสดงความพร้อมที่จะปรับปรุงความสัมพันธ์กับเกาหลีใต้ พร้อมกับชื่นชมข้อตกลงเพื่อคลี่คลายสถานการณ์ตึงเครียดของทั้ง 2 ประเทศ ภายหลังจากที่เกิดการเผชิญหน้าทางทหาร
นายคิมกล่าวในระหว่างการประชุมร่วมกับเจ้าหน้าที่ระดับสูงว่า ข้อตกลงดังกล่าวนำมาซึ่งโอกาสครั้งสำคัญในการคลี่คลายความตึงเครียดด้านการทหาร และทำให้ความสัมพันธ์ระหว่างสองเกาหลีกลับเข้าสู่แนวทางปรองดอง
ทั้งนี้ นับเป็นครั้งแรกที่ผู้นำเกาหลีเหนือได้ออกมาแสดงความคิดเห็นเกี่ยวกับข้อตกลงดังกล่าว นับตั้งแต่ที่ได้มีการทำข้อตกลงที่หมู่บ้านปันมุนจอมเมื่อวันอังคารที่ผ่านมา